BK Slávia Žilina

BK Slávia Žilina (Basketbalový klub Slávia Žilina), predtým známy pod názvom MBK Žilina alebo BK Váhostav-SK Žilina, bol slovenský mužský basketbalový klub sídliaci v Žiline. Bol založený v roku 1919. Družstvo mužov pôsobilo 15 sezón v najvyššej česko-slovenskej súťaži a od roku 1993 bolo tradičným účastníkom slovenskej extraligy. Je to 2-násobný medailista najvyššej slovenskej súťaže a v dvoch sezónach reprezentovalo Slovensko aj v Koračovom pohári. Domáce zápasy v posledných rokoch hrávalo v Športovej hale Spojenej školy s kapacitou 800 divákov. V roku 2021 klub zanikol.

Od roku 2012 pôsobí v meste klub Academic ŽU Žilina, ktorý pôvodne vznikol spojením martinského basketbalového klubu a hráčov, ktorí opustili BK Váhostav-SK Žilina. Rovnako v ňom pôsobia aj mládežnícke basketbalové kluby MBK Victoria Žilina a TSM Slávia Žilina a dievčenský basketbalový klub BKM Žilina.

 Historické názvy 
 1919 – ŠK Žilina
 1963 – TJ Slávia VŠD Žilina
 1980 – TJ VŠDS Žilina
 BK VŠDS Žilina
 1995 – BK Váhostav Žilina
 2005 – MBK Váhostav-SK ŽU Žilina
 2008 – BK Fatran Žilina
 2009 – BK Váhostav-SK Žilina
 MBK Žilina
 2017 – PP & TV Raj Žilina
 2019 – BK Slávia Žilina

 História 
náhľad|Športová hala na Bôriku
Klub vznikol v roku 1919, ale prvý zápas odohral až v roku 1941. Prešiel niekoľkými názvami, až sa koncom 60. rokov ustálil na TJ Slávia VŠD (Vysoká škola dopravná), ktorého tím tvorili hráčky-študentky Vysokej školy dopravnej. V roku 1963 pod neho prešli aj muži, ktorí hrávali za TJ Lokomotívu. V sezóne 1968/69 sa družstvo prebojovalo z krajských majstrovstiev do II. ligy. Ďalších 10 rokov trvalo, kým sa mu podarilo postúpiť do najvyššej česko-slovenskej ligy, z ktorej viac nevypadlo a odohralo v nej celkovo 15 ligových sezón. Najlepším umiestnením bolo 5. miesto, ktoré dosiahlo v rokoch 1981, 1983, 1984 a 1991. V roku 1986 sa družstvo presťahovalo do novopostavenej Športovej hale na Bôriku s kapacitou 3 200 divákov, z toho 2 000 sediacich.

Po vzniku samostatnej slovenskej ligy bolo žilinské družstvo hneď od začiatku jej súčasťou, už pod vynoveným názvom BK VŠDS (Vysoká škola dopravy a spojov). Prvé medailové umiestnenie sa družstvu podarilo dosiahnuť hneď v prvej sezóne 1993, keď získalo striebornú medailu. V roku 2005 z extraligy vypadlo, aby sa do nejuž pod značkou BK Fatranpo štyroch rokoch vrátilo. Ďalšiu medailu, tentoraz bronzovú a pod staronovým označením BK Váhostav-SK, získalo v roku 2011, keď v dueli play-off o 3. miesto zvíťazilo nad druhým tímom po základnej častiBK 04 AC LB Spišská Nová Ves. V slovenskej extralige odohralo 19 sezón. V európskych súťažiach štartovalo dvakrát, vždy v Koračovom pohári (tretia najvyššia európska pohárová súťaž), zakaždým však skončilo už v 1. kole. Po 3 sezónach strávených v extralige družstvo opäť vypadlo, aby sa opätovne vrátilo v roku 2017 pod mediálnym názvom PP & TV Raj Žilina. V roku 2019 do klubu vstúpila spoločnosť BK Slávia a došlo opäť k premenovaniu klubu. V sezóne 2020/21 sa klub kvôli finančným problémom a podĺžnostiam neprihlásil do Slovenskej basketbalovej ligy a rok na to zanikol. 

 Úspechy klubu 
Extraliga
 1 x 17px1993
 1 x 17px2010/11

 Sezóny 

Česko-slovenské súťaže
 Sezóna Liga Celkové umiestnenie1976/77 I. SNL ?1977/78 I. SNL 1. miesto1978/79 ČSR liga 8. miesto1979/80 ČSR liga 7. miesto1980/81 ČSR liga 5. miesto1981/82 ČSR liga 6. miesto1982/83 ČSR liga 5. miesto1983/84 ČSR liga 5. miesto1984/85 ČSR liga 6. miesto1985/86 ČSR liga 8. miesto1986/87 ČSR liga 9. miesto1987/88 ČSR liga 6. miesto1988/89 ČSR liga 8. miesto1989/90 ČSR liga 7. miesto1990/91 ČSR liga 5. miesto1991/92 ČSR liga 9. miesto1992/93 ČSR liga 6. miesto

Slovenské súťaže
 Sezóna Liga  Celkové umiestnenie1993 Extraliga 2. miesto1993/94 Extraliga 3. 4. miesto1994/95 Extraliga 10. 10. miesto1995/96 Extraliga 11. 10. miesto1996/97 Extraliga 9. 9. miesto1997/98 Extraliga 4. 5. miesto1998/99 Extraliga  4. 4. miesto1999/00 Extraliga  5. 5. miesto2000/01 Extraliga 6.  8. miesto2001/02 Extraliga 8. 8. miesto2002/03 Extraliga 8. 9. miesto2003/04 Extraliga 9. 9. miesto2004/05 Extraliga 10. 10. miesto2005/06 1. liga  4. miesto2006/07 1. liga  4. miesto2007/08 1. liga  2. miesto2008/09 1. liga  1. miesto2009/10 Extraliga 9. 9. miesto2010/11 Extraliga 5.3. miesto2011/12 Extraliga 8. 8. miesto2012/13 1. liga  11. miesto2013/14 1. liga  6. miesto2014/15 1. liga  3. miesto2015/16 1. liga  3. miesto2016/17 1. liga  1. miesto2017/18 Extraliga 9. 9. miesto2018/19 Extraliga 5. 5. miesto2019/20 Extraligapandémia COVID-192020/21 žiadnapandémia COVID-192021zánik klubu

 Účasť v európskych pohároch 
Koračov pohár
 Koračov pohár 1991/92 1. koloTungsram SC Budapešť     Slávia VŠDS Žilina Koračov pohár 1994/95 1. koloTam Bus Maribor      BK VŠDS Žilina

 Referencie 

 Externé odkazy 
 Oficiálna stránka klubu archive.org

 Zdroje 
 Profil klubu na stránke Slovenskej basketbalovej ligy
 Profil klubu na stránke eurobasket.com 
 Archív súťaží Slovenskej basketbalovej asociácie
 Váhostav Žilina v súťažiach FIBA Europe 

Kategória:Slovenské basketbalové kluby
Kategória:Šport v Žiline
Kategória:Organizácie založené v 1919
Kategória:Organizácie zaniknuté v 2021